Sold Residential Properties | Elders Real Estate Boorowa
3129 Taylors Flat Rd., Boorowa, NSW, 2586
88 Brial Street, Boorowa, NSW, 2586
Sold 11th May 2019 Ruiterstraat | Cycling in Flanders
800 meters of moderate cobbles.
800 meters of moderate cobbles. Not the worst, but you'll feel it.
Ronde van Vlaanderen - Yellow loop Route sterre en seeperde: naweek!
Ek en die Yank het albei verkoues, maar ons gaan die beste maak van die naweek.
Kyk net na hierdie Yummie koeke:
nog by cake nouveau
lekker naweek almal, rus lekker en eet 'n snytjie koek ;)
Saam geflans deur eilandkind/islandchild .. 15:24 Veediefstal van Plaasboere!!!!!!! - Stormfront
Veediefstal van Plaasboere!!!!!!!
Nie net word ons plaasboere wreed vermoor nie, daar is inbrake, en hul vee word gesteel, sou enige van julle op die pad wees en so iets opmerk, laat weet tog asb die Veediefstal Eenheid.
Motoriste se hulp gevra met veediefstalsaak
26/02/2005 06:14 - (SA)
MIDDELBURG. - Die polisie se veediefstaleenheid hier het 'n beroep gedoen op motoriste om te help om veediewe vas te trek.
Kapt. Francois Oosthuizen van die eenheid het dié pleidooi aan motoriste gelewer nadat 28 merinolammers verlede naweek uit 'n kamp gesteel is.
Die voorval het ongeveer 30 km vanaf Middelburg op die Graaff-Reinetpad gebeur op die plaas Rooihoogte van mnr. Richard Rogers.
Die veediewe het die lammers vasgekeer in die skaapkraal, hulle gevang en oor twee drade tot in die grootpad gekarwei, waar hulle opgelaai is.
Oosthuizen vra dat enigiemand wat in dié tyd verdagte voertuie opgemerk het, hom asseblief by 082 440 9277 sal bel.
02-26-2005, 02:11 AM #2
Re: Veediefstal van Plaasboere!!!!!!!
Skaapboere gooi tou op oor veediefstal
IN die afwesigheid van 'n veediefstaleenheid in die Kaapse Metropool het sommige Kaapse boere opgehou om met skaap te boer.
Dít het aan die lig gekom by die laaste vergadering van die Wes-Kaapse veediefstalkomitee.
Die komitee verteenwoordig alle rolspelers in die stryd teen veediestal, asook die Wes-Kaap in die nasionale veediefstalkomitee.
Die afgelope jaar het aangemelde voorvalle van veediefstal die Wes-Kaap sowat R8 miljoen gekos, meld 'n verklaring wat namens Agri Wes-Kaap uitgereik is. Die veediefstaleenhede op Swellendam en Oudtshoorn het heelwat sukses gehad met inhegtenisnemings en mense wat in howe gevonnis is.
Mnr. Christiaan van Lamp van die SA Varkprodusente-organisasie het gesê as 'n mens luister na die sukses van die veediefstaleenhede, kan die Wes-Kaap nie bekostig om sonder een te wees nie.
In gebiede met veediefstaleenhede was minder veediefstal, maar in die Kaap, waar die veediefstaleenheid drie jaar gelede onttrek is, het veediefstal toegeneem tot die punt waar boere in die omgewing van die Kaapse Metropool heeltemal tou opgegooi het.
Mnr. Villiers Loubser, voorsitter van die provinsiale veediefstalkomitee en bekende boer, het gesê hy het skaapboerdery opgegee.
"Die diefstalsiklus stop nie en ons kan onsself nie teen hierdie soort verliese verdedig nie."
Volgens Loubser is boere bewus en dankbaar vir die fenomenale bydrae wat die veediefstalkomitee tot landbou maak, maar die afwesigheid van 'n veediefstaleenheid in die Kaapse Metropool het tot 'n toename in veediefstal gelei.
In die stryd teen veediefstal het die Rooivleisprodusente-organisasie die volgende raad vir boere:
Probeer om vee weg te hou van besige openbare paaie. Moenie weikampe oprig met hoeke langs paaie nie. Dit skep die ideale vaskeerplek vir veediewe. Onderhou hekke en heinings sodat vee nie wegloop nie.
Oorweeg maatreëls soos elektriese heinings, elektroniese sensors en alarms.
Lei 'n plaaswerker op om plaasgrense te patrolleer.
Beperk vee tot kampe om hulle te kan patrolleer en dop te hou.
Patrolleer gereeld suipplekke naby paaie, want die saambondeling van vee maak hulle maklike teikens vir diefstal.
Sluit kamphekke en behou streng kontrole oor sleutels.
Blokkeer toegangspaaie wat oor jou grond loop.
Volstruise in kampe is goeie afskrikmiddels.
Merk jou vee en ook jou werknemers se vee. Ken jou bure se veemerke. Wees op die uitkyk vir bekende merke by veilings.
Hou 'n veeregister, en probeer om jou en jou werknemers se vee minstens twee keer 'n week
Moenie jou plaas vir lang tye onopgepas laat nie.
Betrek werkers in die bestuur van die plaas, want hulle sal oneerlike werkers identifiseer. Vergoed werkers wat onreëlmatighede rapporteer.
Rapporteer veediefstal onmiddellik en moet niks aan die omgewing verander totdat die polisie opgedaag nie. Moenie geknipte drade herstel of karkasse verwyder nie.
02-26-2005, 02:15 AM #3
Twee lede van polisie in hegtenis geneem oor veediefstal op plase
OUDTSHOORN. - Twee polisiebeamptes van De Rust is in hegtenis geneem en sal eersdaags weer in die hof verskyn in verband met veediefstal.
Een van die twee is steeds agter tralies nadat die landdroshof op Oudtshoorn borgtog geweier het.
Sers. Willem Sass (43) bly in aanhouding, terwyl sy medebeskuldigde, konst. Clifford April (33), op borgtog van R800 vrygelaat is.
Die twee verdagtes is op 4 en 5 November vasgetrek nadat boere in die omgewing van Oudemuragie en Rooirivier by De Rust die laaste ruk erg onder veediefstal deurgeloop het.
Volgens 'n bekommerde persoon van die omgewing is sewe skape op een slag gesteel en met 'n polisievoertuig weggery.
Op 'n ander plaas is meer as 22 skape gesteel.
Die persoon sê ook betrokkenes is bang die saak word verdoesel omdat dienaars van die gereg verdagtes is. Bewerings is gemaak dat 'n verklaring van 'n boer weggeraak het.
Sass en April het reeds op 5, 12 en 15 November verskyn en die saak word op 7 Desember hervat.
Die saak het voor landdros Rene Gerber voorgekom, me. Naomi MacClune het aangekla en adv. Stoffel Prinsloo het vir die beskuldigdes verskyn.
Veediefstal in die Wes-Kaap bly 'n brandpunt nadat talle gespesialiseerde eenhede van die polisie tussen 2001 en 2003 in opdrag van die nasionale kommissaris gesluit is.
Op Beaufort-Wes, 'n streek waar veediefstal drasties afgeneem het nadat plaaswagte ingestel is, het beloftes van die polisie om die veediefstaleenheid weer in te stel, nog niks opgelewer nie. Dit sou in Mei plaasgevind het, is na Julie uitgestel en in Augustus is laat blyk "die interne proses is goed onderweg". -
02-26-2005, 02:20 AM #4
Diewe trek Addo-boere kaal uit
ADDO. - Boere leef soos gevangenes op hul plase weens voortdurende inbrake by hul plaaswonings en veediefstalle hier.
In die jongste voorval is vee op die plaas Marwell van mnr. Petrus Senekal helder oordag gesteel toe hy en sy gesin dorp toe gegaan het.
Die skuur se deure is oopgebreek ten spyte van streng veiligheidsmaatreëls soos versterkte hekke, 'n soliede sementblad om te voorkom dat deur die dak ingebreek word en 'n gesofistikeerde alarmstelsel.
Volgens Senekal is dit die soveelste keer wat diefstal op sy plaas gepleeg word. Sy vrou wil selfs nie kerk of dorp toe gaan nie uit vrees dat die plaas besteel gaan word.
By navraag het een van die vooraanstaande boere van die streek, wat nie genoem wou word nie uit vrees vir sy familie se veiligheid, gesê baie boere in die Sondagsrivierstreek loop deur onder diefstal en die polisie doen nie behoorlik opvolgwerk om die diewe aan te keer nie.
" 'n Polisieman het al na my plaas toe gekom vir die diefstal van 'n gesteelde koei, wat R5 000 werd is, en gesê dit is te veel moeite om 'n saak te maak vir net een koei. Deesdae meld ons nie meer die diefstalle aan nie," het hy gesê.
Dié sitrusboer het nou sekerheidsligte, 'n alarmstelsel, en geëlektrifiseerde heinings as afskrikmiddel op sy plaas aangebring, en groot honde aangeskaf.
"Ek het in die verlede al 'n man, wat my Oos-Kaapse Landbou-unie-baadjie aangehad het, in 'n taxi met al my gesteelde huishoudelike artikels gevang, maar die saak het doodgeloop in die hof en hy en sy makkers het skotvry daarvan afgekom," het die mismoedige boer gesê.
Volgens hom is die diewe wat op die Addo-plase toeslaan, deel van 'n goed georganiseerde groep wat waarskynlik van die Baai afkomstig is.
Hy glo die stigting van 'n behoorlike landbouvereniging wat die boere van dié streek verteenwoordig, kan 'n oplossing vir die diefstalle bied.
Die kommando's is glo lank reeds nie meer aktief op Addo nie.
By navraag het mnr. Cerneels Pietersen van Agri Oos-Kaap gesê hy is nie bewus van klagtes hier nie.
Volgens hom het die Addo-landbouvereniging ontbind en kan die Addo-boere hulle nou by die Kirkwood-landbouvereniging aansluit.
Insp. Marianette Olivier, polisiewoordvoerder, het bevestig dat diefstal 'n groot probleem in die streek is.
Spesiale optredes word gehou om dié probleem op te los.
"Ons doen 'n beroep op die gemeenskap om wel die misdade aan te meld sodat daar 'n rekord van die diefstalle gehou kan word," het Olivier gesê.
Dir. Desmond Mesane, area-kommissaris van die Uitenhage-streek, het gesê hy is bewus van klagtes oor die Addo-polisie en daar is reeds 'n taakspan op die been gebring om probleme hier uit te stryk.
Volgens Mesane is daar steeds voortdurende klagtes oor die polisie wat nie geïgnoreer word nie, maar wel deur senior polisiebeamptes ondersoek word.
02-26-2005, 02:24 AM #5
Veediefstal knak boere in W-Kaap
KAAPSTAD. - Al hoe meer boere in die Wes-Kaap verloor die stryd teen veediewe en staak ná jare die kleinvee-bedrywighede op hul plase.
'n Skokkende verslag van die Wes-Kaapse veediefstalkomitee het onlangs die wydverspreide omvang van veediefstal in dié provinsie onthul.
Hiervolgens is daar tussen 1 Januarie en 30 Junie vanjaar 54 935 skape en bokke in die provinsie gesteel, waarvan net 14 198 teruggevind is. Dit is gelykstaande aan 'n verlies van bykans R24,5 miljoen.
Mnr. Carl Opperman, uitvoerende hoof van Agri Wes-Kaap, het gister gesê kleinvee-diefstal het drasties toegeneem.
Volgens hom is daar net in die Durbanville-omgewing 13 boere wat die afgelope jaar hul skaapboerdery gestaak het. Hulle het 7 000 skape verloor.
Op Mosselbaai het ses boere wat 11 000 skape verloor het, hul kleinvee-bedrywighede gestaak.
" Mens moet in gedagte hou dat dié skape ook volgende jaar se lammers moes lewer," het Opperman gesê.
Altesame 55 boerdery-eenhede wat skape in die streke Malmesbury, Philadelphia, Darling en Riebeek-Kasteel gelewer het, het ook daarmee opgehou. Op Vredenburg en Swellendam word die oorblywende skaapboere ook gereeld deur veediewe geteister.
Volgens Opperman is daar een boer wie se kudde van 3 000 eers met byna die helfte en toe weer met 500 verminder is. "Hulle het onlangs weer 250 van sy dragtige ooie gesteel."
Opperman het gesê boere kry selde die vee terug. "Daar is gebiede waarin goed georganiseerde sindikate bedrywig is."
Hy meen die uitwerking op die rooivleisbedryf is "geweldig".
"Dit het ook 'n sosiaal-ekonomiese uitwerking, aangesien van die ander boerdery-aktiwiteite wat boere dan kies, minder arbeidsintensief is."
Mnr. De Villiers Loubser van die plaas Welgegund by Durbanville is een van die boere wat sy skaapkudde weggemaak het weens herhaalde diefstal. "Eers probeer 'n mens die diere weghou van paaie en treinspore, maar die oppervlakte waarop jy kan boer, word naderhand te klein."
Loubser se familie boer al die afgelope 130 jaar met skape. Hy het sy laaste skape - sowat 500 van 'n kudde wat oorspronklik 1 000 ooie sterk was - sowat 6 maande gelede verkoop.
"Een aand het hulle wéér 30 ooie by my gesteel - toe besluit ek dit is nou genoeg. As jy 1 000 skape het en hulle steel 100, is jou hele jaar se wins tot niet."
Kapt. Etienne Terblanche, provinsiale polisiewoordvoerder, het gesê die polisie het 'n spesiale taakspan wat spesifiek in die probleemgebiede veediefstalle ondersoek.
Volgens Terblanche werk die polisie deur middel van inligtingsgedrewe operasies ook saam met plaaswagte, die weermag en sekerheidsondernemings om inligting oor veediefstalle op te volg.
02-26-2005, 02:27 AM #6
Diefstalsindikate dwing Karoo-boere op hul knieë
PORT ELIZABETH. - Veediefstalsindikate in die Oos-Kaap dwing boere in die Karoo op hul knieë.
Nadat boere in die omgewing van Somerset-Oos vanjaar reeds skade van sowat R400 000 gely het, is besluit om ook die gemeenskap te betrek om dié prioriteitsmisdaad te bekamp.
Vroeër vandeesweek is 'n gesamentlike vergadering tussen boere, die polisie en die gemeenskapsforum gehou. Volgens kapt. Erris Claassen, polisiewoordvoerder, sal insette gou deur al die groepe gelewer word om die boere te help, maar 'n konkrete plan is nog nie gemaak nie.
Insp. Fires van Vuuren, 'n lid van die veediefstaleenheid wat onder meer die Baai, Uitenhage, Willowmore en Humansdorp bedien, het gesê sindikate is aan die toeneem in die gebied. Hulle dryf handel met die gesteelde vleis.
Van Vuuren het 'n dringende beroep op boere gedoen om hul diere te merk, soos die wet vereis.
"Sindikate weet teen dié tyd dat 90% van sake wat met veediefstal verband hou, uit die hof gegooi word omdat die diere nie gemerk was nie," het hy gesê.
Gemerkte diere kan makliker aan die regmatige eienaar terugbesorg word. Van Vuuren meen diewe slaan toe op veral kampe langs paaie. "Gewoonlik word mense by 'n kamp afgelaai. Die bestuurder ry sowat 1 km verder en maak dan of hy motorprobleme ondervind. Wanneer die vee gevang is, ry hy terug en die karkas word sommer in die kattebak gegooi of in die motor self geprop."
Volgens Van Vuuren word bakkies gewoonlik gebruik om lewende hawe te vervoer. "In die Willowmore-gebied word vragmotors ingespan."
Die bevelvoerder van die veediefstaleenheid in Oos-Londen, kapt. Tertius van Staden, het gesê gereelde patrollies hou die situasie in dié gebied in bedwang. Dié eenheid bedien onder meer Stutterheim, Fort Jackson en Komga.
"Op die oomblik kan sindikate nie uitgewys word nie. Boere ly wel groot skade," het hy gesê.
Volgens hom word ou verdagtes op 'n gereelde grondslag dopgehou.
Insp. Natasja Greyvenstein, van die polisie op Barkly-Oos, het gesê sowat twee jaar gelede het dié gebied ongelooflike probleme gehad met veediewe wat oor die grens van Lesotho plase kom plunder het.
"Boere op Rhodes is letterlik op hul knieë gedwing. Dit het so erg geraak dat ministers uit Lesotho ons kom besoek het," het sy gesê.
Danksy bykomende grensposte en die hulp van die gemeenskap is die probleem hokgeslaan. Tot agt voorvalle word maandeliks aangemeld.
02-26-2005, 09:07 AM #7
Veediefstal is besig om drasties toe te neem in sekere gebiede van Suid-Afrika. Die KwaZulu-Natalse Landbou Unie beraam dat die waarde van aangemelde veediefstal vir 2002 nagenoeg R400 miljoen beloop. Die geskatte waarde van diefstal vir 2003 was R354 miljoen. Vier-en-twintig duisend vee is verlede jaar gesteel, waarvan 10-duisend teruggevind is. Die unie sê, die markwaarde van die 14-duisend gesteelde vee is R54 miljoen en die teel-waarde R300 miljoen.